Í þeim hafsjó af öppum sem leynast í AppStore ( iPhone ) og PlayStore ( Android ) getur verið erfitt að finna það sem hentar þér best . Við tókum saman nokkur öpp sem öll tengjast heilsu sem óhætt er að mæla með . Þetta app er velþekkt meðal líkamsræktarunnenda og lofað af mörgum einkaþjálfurum . Þarna færðu aðgang að þúsundum æfinga , allt frá 10 mínútna löngum upp í klukkutíma . Innan þess er virkt samfélag notenda sem nýtist mörgum vel sem hvatning og stuðningur . Auk þess að innihalda matarplön og hundruð uppskrifta , býður Keep it Cleaner-appið upp á 12 vikna þjálfunarprógramm , lagalista og utanumhald mælinga . Svitnaðu með HIIT-þolæfingum , boxi , jóga eða pilates-æfingum , en mundu eftir upphitunum og teygjum . Leiðbeiningar að öllu þessu má finna í Keep It Cleaner-appinu . Ef þú ert ekki morgunmanneskja en langar að verða það , gæti þetta app verið svarið . Það leiðir þig í gegnum stutta jógaæfingu eða hugleiðslu , sérhannaða til að byrja daginn sem best . Mildar og þægilegar æfingar án nokkurs hamagangs . Smáforritið Yoga Wake Up leiðir þig í gegnum stutta jógaæfingu eða hugleiðslu . Ef þú hleypur eða hjólar , verðurðu að ná þér í Strava . Appið skráir niður æfingarnar þínar með GPS og greinir fjarlægðir , hjartslátt og fleira . Þar getur þú einnig fundið hugmyndir að nýjum leiðum . Þetta er eins og háþróuð hjólatölva í símanum . Taktu þátt í áskorunum , deildu myndum og fylgstu með vinum þínum inni í notendasamfélagi Strava . Svefn skiptir miklu máli hvað varðar heilsu okkar og vellíðan . Með notkun Sleep Cycle færð þú góða yfirsýn yfir svefnvenjur þínar og gæði svefns þíns . En það sem gerir þetta app sérstakt er að það vekur þig á morgnana þegar þú ert á léttasta stigi svefnsins , svo þegar þú vaknar ættir þú að vera rólegri , úthvíld / ur og tilbúin / n í daginn . Hljómar vel , ekki satt ? Að minnsta kosti þess virði að prófa .